Demecser Város Önkormányzata **Képviselő-testületének 2017. április 7. napján** a Demecseri Polgármesteri Hivatal „A” épületének polgármester irodájában (4516 Demecser, Kétezer-egy tér 1.) megtartott **rendkívüli nyilvános** üléséről készült

**Jegyzőkönyve**:

**Határozata: 31-32-33/2017.(IV.07.)**

**Rendelete:**

**TÁRGYSOROZAT**

**Rendkívüli nyilvános ülés:**

1. **Előterjesztés TOP pályázatokkal kapcsolatos feltételes szerződések megkötése**

**(írásos előterjesztés alapján)**

Száma: 1899-5/2017.

**Előterjesztő:** polgármester

**Előkészítő:** Polgármesteri Hivatal

*A rendkívüli ülés összehívását az önkormányzati bérlakások bérlőinek kijelölése indokolta.*

**Demecser, 2017. április 7.**

 **Váradi László**

 **polgármester**

**JEGYZŐKÖNYV**

**Készült**: Demecser Város Önkormányzata **Képviselő-testületének** –Demecseri Polgármesteri Hivatal „A” épületének polgármester irodájában (4516 Demecser, Kétezer-egy tér 1.) - **2017. április 7. napján** de. 8 óra 25 perckor megtartott **rendkívüli nyilvános** üléséről.

**Az ülésen jelen vannak**: Váradi László polgármester

Lengyel Lászlóné alpolgármester

Drabbant Zsolt József képviselő

Teremy Károlyné képviselő

Tóth István Zsolt képviselő

**Az ülésről távol van:**  Kiss Gyula és Kovács Miklós képviselő

**Az ülésen megjelentek**:

Dr. Mátyás B. Szabolcs - jegyző

Imréné Bötykös Katalin - irodavezető

Fodorné Maksa Márta – ügyintéző

**Váradi László (polgármester úr)**: Köszöntötte a képviselő-testület tagjait és az ülésen megjelenteket.

**Megállapította**, hogy képviselő-testület 5 fővel megjelent, azaz határozatképes. *Kiss Gyula képviselő úr előre jelezte távolmaradását az ülésről.*

**Napirendként javasolta** megtárgyalni a meghívóban kiküldött napirendi pontot. Kérte, hogy aki egyetért a javaslattal, az kézfelemeléssel szavazzon.

**Megállapította**, hogy a képviselő-testület 5 igen szavazattal, ellenszavazat és tartózkodás nélkül, egyhangúan elfogadta a meghívó szerinti napirendi pont tárgyalását.

**Váradi László (polgármester úr):** Szavazásra tette fel a meghívóban kiküldött napirendi pont elfogadását, majd ezt követően megállapította, hogy

**a Képviselő-testület 5 igen szavazattal, ellenszavazat és tartózkodás nélkül, egyhangúan elfogadta a meghívóban kiküldött napirendi pont tárgyalását.**

1. **napirendi pont: Előterjesztés TOP pályázatokkal kapcsolatos feltételes szerződések megkötése**

**(írásos előterjesztés alapján)**

Száma: 1899-5/2017.

**Előterjesztő:** polgármester

**Előkészítő:** Polgármesteri Hivatal

**Váradi László (polgármester úr):** Tájékoztatta a képviselő-testületet, hogy a TOP-os pályázatokkal kapcsolatban feltételes közbeszerzés került kiírásra, ennek oka, hogy elhúzódik a támogatói okirat kihirdetése. Úgy gondolták, előre kellene dolgozni és lefolytattak egy elő közbeszerzést, melyre határidőben az ajánlattevők meg is tették ajánlataikat, melyet a megküldött írásos anyagban el lehetett olvasni. Amikor meg lesz a támogatói okirat, akkor a feltételesen elfogadott közbeszerzés hatályba lép és rögtön lehetne kezdeni a munkát.

***Győri Tibor 8 óra 30 perckor megérkezett az ülésre.***

**Teremy Károlyné (képviselő asszony)**: Kérdezte, hogy Emődi cégről, aki beadta a pályázatát, lehetne többet tudni?

**Lengyel Lászlóné (alpolgármester asszony):** Győry Tibortól kérdezte, hogy az Emődi pályázóról tud-e valamilyen tájékoztatást adni?

**Győri Tibor (pályázati ügyintéző):** Elmondta, hogy olyan cégek kerültek elsősorban felkérésre, akikkel az önkormányzat megelégedésre korábban együtt dolgozott, vagy akik referenciával bírtak és megfelelnek a közbeszerzési kiírásnak.

**Tóth István Zsolt (képviselő úr):** Kérdezte, hogy a szemléletváltás mit takart 5.500.e.Ft+Áfáért?

**Győri Tibor (pályázati ügyintéző):** Ez egy kötelező elem. A pályázatnak megvan a leírása, hogy milyen kötelező elemeket kell tartalmaznia a kiírásnak.

**Váradi László (polgármester úr):** Megkérdezte, hogy van-e még hozzászólás? Megállapította, hogy nincs több hozzászólás, ezért szavazásra tette fel elsőként *a TOP – I. ütem- Borzsova-Demecser kerékpárút kialakításáról szóló határozat-tervezet elfogadását.* Kérte, hogy aki egyetért a javaslattal, az kézfelemeléssel jelezze. Ezt követően megállapította, hogy

**a Képviselő-testület 5 igen szavazattal, ellenszavazat és tartózkodás nélkül, egyhangúan az alábbi határozatot fogadta el:**

**DEMECSER VÁROS ÖNKORMÁNYZATA**

**KÉPVISELŐ-TESTÜLETÉNEK**

**31/2017.(IV.07.) *számú***

**határozata**

**TOP-3.1.1-15-SB1-2016-00008 „Fenntartható közlekedésfejlesztés Demecserben – I. ütem – Borzsova - Demecser kerékpárút kialakítása” című pályázattal kapcsolatos feltételes szerződések megkötéséről**

**Önkormányzati Képviselő-testület:**

A pályázat megvalósításához szükséges kötelező feladatokra, a lefolytatott eljárásokra beérkezett ajánlatok alapján a következő szervezeteket választja ki:

1. **A közbeszerzési feladatok elvégzésére:**

AGILITAS Közbeszerzési Tanácsadó Kft. (3432 Emőd, József u. 1/A.)

1.360.000 Ft+Áfa összegben

1. **A műszaki ellenőri feladatok elvégzésére:**

Észak-alföldi Tanácsadó Kft. (3432 Emőd, József u. 1/A.)

1.360.000 Ft+Áfa összegben

1. **A háttértanulmányi feladatok elvégzésére:**

PROBER-CONSULT Kft. (4400 Nyíregyháza, Tűzoltó u. 23.)

2.000.000 Ft+Áfa összegben

1. **A kötelező tájékoztatás, nyilvánosság és szemléletformálás feladatok elvégzésére:**

Forrás-Kulcs Kft. (4541 Nyírjákó, Gárdonyi u. 34.)

1. kötelező tájékoztatás, nyilvánosság: 900.000 Ft+Áfa összegben
2. szemléletformálás: 5.515.000 Ft+Áfa összegben
3. **Felhatalmazza** a polgármestert a feltételes szerződések aláírásra.

Váradi László sk. Dr. Mátyás B. Szabolcs sk.

polgármester jegyző

**Váradi László (polgármester úr):** Szavazásra tette fel elsőként *a TOP – II. ütem- Demecser Nyugat-Keleti – Kékkel összekötő kerékpárút létesítéséről szóló határozat-tervezet elfogadását.* Kérte, hogy aki egyetért a javaslattal, az kézfelemeléssel jelezze. Ezt követően megállapította, hogy

**a Képviselő-testület 5 igen szavazattal, ellenszavazat és tartózkodás nélkül, egyhangúan az alábbi határozatot fogadta el:**

**DEMECSER VÁROS ÖNKORMÁNYZATA**

**KÉPVISELŐ-TESTÜLETÉNEK**

**32/2017.(IV.07.) *számú***

**határozata**

**TOP-3.1.1-15-SB1-2016-00009 „Fenntartható közlekedésfejlesztés Demecserben – II. ütem – Demecser Nyugat-Keleti – Kékkel összekötő kerékpárút létesítése” című pályázattal kapcsolatos feltételes szerződések megkötéséről**

**Önkormányzati Képviselő-testület:**

A pályázat megvalósításához szükséges kötelező feladatokra, a lefolytatott eljárásokra beérkezett ajánlatok alapján a következő szervezeteket választja ki:

1. **A közbeszerzési feladatok elvégzésére:**

AGILITAS Közbeszerzési Tanácsadó Kft. (3432 Emőd, József u. 1/A.)

1.200.000 Ft+Áfa összegben

1. **A műszaki ellenőri feladatok elvégzésére:**

Észak-alföldi Tanácsadó Kft. (3432 Emőd, József u. 1/A.)

1.150.000 Ft+Áfa összegben

1. **A háttértanulmányi feladatok elvégzésére:**

PROBER-CONSULT Kft. (4400 Nyíregyháza, Tűzoltó u. 23.)

1.400.000 Ft+Áfa összegben

1. **A kötelező tájékoztatás, nyilvánosság és szemléletformálás feladatok elvégzésére:**

Forrás-Kulcs Kft. (4541 Nyírjákó, Gárdonyi u. 34.)

1. kötelező tájékoztatás, nyilvánosság: 500.000 Ft+Áfa összegben
2. szemléletformálás: 3.600.000 Ft+Áfa összegben
3. **Felhatalmazza** a polgármestert a feltételes szerződések aláírásra.

Váradi László sk. Dr. Mátyás B. Szabolcs sk.

polgármester jegyző

**Váradi László (polgármester úr):** Szavazásra tette fel elsőként *a TOP – Települési környezetvédelmi infrastruktúra fejlesztéséről Demecseren határozat-tervezet elfogadását.* Kérte, hogy aki egyetért a javaslattal, az kézfelemeléssel jelezze. Ezt követően megállapította, hogy

**a Képviselő-testület 5 igen szavazattal, ellenszavazat és tartózkodás nélkül, egyhangúan az alábbi határozatot fogadta el:**

**DEMECSER VÁROS ÖNKORMÁNYZATA**

**KÉPVISELŐ-TESTÜLETÉNEK**

**33/2017.(IV.07.) *számú***

**határozata**

**TOP-2.1.3-15-SB1-2016-00044 „Települési környezetvédelmi infrastruktúra fejlesztése Demecseren” című pályázattal kapcsolatos feltételes szerződések megkötéséről**

**Önkormányzati Képviselő-testület:**

A pályázat megvalósításához szükséges kötelező feladatokra, a lefolytatott eljárásokra beérkezett ajánlatok alapján a következő szervezeteket választja ki:

1. **A közbeszerzési feladatok elvégzésére**:

AGILITAS Közbeszerzési Tanácsadó Kft. (3432 Emőd, József u. 1/A.)

1.360.000 Ft+Áfa összegben

1. **A műszaki ellenőri feladatok elvégzésére:**

Észak-alföldi Tanácsadó Kft. (3432 Emőd, József u. 1/A.)

1.360.000 Ft+Áfa összegben

1. **Felhatalmazza** a polgármestert a feltételes szerződések aláírásra.

Váradi László sk. Dr. Mátyás B. Szabolcs sk.

polgármester jegyző

**Váradi László (polgármester úr):** Megköszönte a részvételt és a rendkívüli nyilvános ülést 8 óra 35 perckor bezárta, majd zárt ülést rendelt el.

***A képviselő-testület zárt üléssel folytatta tovább munkáját.***

K.m.f.

Váradi László Dr. Mátyás B. Szabolcs

polgármester jegyző